open-index/open-wikipedia-markdown huggingface dataset:
बिटकॉइन

**बिटकॉइन** भा **बिटक्वाइन** (Bitcoin) एगो क्रिप्टोकरेंसी बा आ डिजिटल पेमेंट के सिस्टम बा जेकर आबिस्कार केहू बेनाम प्रोग्रामर भा प्रोग्रामर लोग के मंडली द्वारा सातोशी नाकामोटो के नाँव से कइल गइल। ई ओपन-सोर्स सॉफ्टवेयर के रूप में साल 2009 में लॉन्च भइल।

ई सिस्टम पियर-टू-पियर होला, आ लेनदेन के काम डाइरेक्ट होला, बिना केहू बिचौलिया के। नेटवर्क के नोड द्वारा ई लेनदेन वेरीफाई होला आ *ब्लॉकचेन* नाँव के पब्लिक बही में दर्ज होला। अब चूँकि, ई सिस्टम बिना कौनों एक ठो सिंगल केन्द्रीय भंडार या सिंगल प्रशासनकर्ता के होला, एकरा के दुनिया के पहिला बिकेंद्रित करेंसी के रूप में भी देखल जा रहल बा।

माइनिंग के बदले में हासिल करे के साथे-साथ ई दुसरा करेंसी सभ से भी बदल के हासिल कइल जा सकत बाटे, कौनों प्रोडक्ट भा सर्विस के बदले भी हासिल कइल जा सकत बाटे, भले ई ब्यापार कानूनी तौर पर होखे भा गैरकानूनी बजार में होखे।

फरवरी 2015 तक ले, 1,00,000 से अधिका ब्यापारी आ वेंडर लोग बिटकॉइन में पेमेंट स्वीकार करत रहल बा। कैम्ब्रिज इन्वर्सिटी के एगो 2017 में भइल रिसर्च में 29 से 58 लाख यूनीक उपभोक्ता लोग द्वारा क्रिप्टोकरेंसी के बटुआ इस्तेमाल करे के जानकारी सोझा आइल, एह में ज्यादातर लोग बिटकॉइन के इस्तेमाल करे वाला रहल।

हाल में एगो बिबाद सोझा आइल जेह में बतावल गइल कि क्रेग राईट आ डैवक्लाइमेन नाँव के लोग अमेरिका में एगो कंपनी सुरू कइल आ बिटकॉइन के माइनिंग सुरू कइल, 2013 में क्लाइमैन के मउअत भ गइल आ क्लाइमैन के परिवार के आरोप बाकी धोखाधड़ी से राईट सगरी अधिकार अपने नाँव क लिहलें। राईट अपना के बिटकॉइन के बनावेवाला होखे के दावा कइले रहलें बाकी कड़ाई होखे प एह बात से इनकार करे लगलें। इनका प क्लाइमेन के परिवार पाँच अरब डालर के मुकदमा कइले बा।

## नोट


## संदर्भ

श्रेणी:क्रिप्टोकरेंसी
श्रेणी:डिजिटल पेमेंट
श्रेणी:इंटरनेट
अल्बर्ट आइंस्टीन

**अलबर्ट आइंस्टाइन** (14 मार्च 1879 – 18 अप्रैल 1955) जर्मन मूल के भौतिकशास्त्री रहलें। आइंस्टाइन द्वारा आधुनिक भौतिकी के दू गो प्रमुख सैधांतिक खोज सापेक्षता के सिद्धांत आ क्वांटम मैकेनिक्स बा। क्वांटम थियरी के बिकास में बहुत महत्व के नियम, फोटो-इलेक्ट्रिक परभाव, के खोज खातिर इनका के 1921 में भौतिकी के क्षेत्र में नोबल पुरस्कार मिलल। आइंस्टाइन के बिज्ञान के दर्शन पर भी काफी परभाव पड़ल। आम पढ़ल-लिखल समाज में इनके द्रब्यमान-ऊर्जा इक्विवैलेंस के सूत्र E = mc2 खातिर जानल जाला (जेकरा दुनिया के सभसे परसिद्ध इक्वेशन भी कहल गइल बा)।

## इहो देखल जाय
* रिलेटिविटी सिद्धांत

श्रेणी:जर्मनी के लोग
श्रेणी:भौतिकशास्त्री
श्रेणी:1879 में जनम
श्रेणी:1955 में निधन
जनेव

**जनेव**, **जनेऊ**, **यज्ञोपवीत** भा **उपनयन** हिंदू लोग के एगो संस्कार हवे। ई संस्कार लड़िकाईं के बाद के उमिर में शिक्षा खातिर गुरु के लगे ले जाये के चीन्हा हवे।
**जनेव** ओह सूत के बनल चीज के भी कहल जाला जेकरा एह संस्कार में पहिरल जाला आ एकरे बाद संन्यास तक ले या फिर जिनगी भर पहिरल जाला। ई तीन गो धागा आ खास किसिम के गाँठ लगा के बनावल चीज होला जेकरा बायाँ कान्ही पर पहिरल जाला।

जवना जाति सभ में ई संस्कार होला ओह जाति सभ के द्विज कहल जाला। हालाँकि, वैदिक काल के कुछ ग्रंथ सभ में, जइसे कि बौधायन के *गृह्यसूत्र* में सभ जाति (वर्ण) के लोग के ई संस्कार करावे के उल्लेख बतावल जाला। औरतन के भी एह संस्कार के बिबरन मिले ला। बाद के समय में ई खाली बाभन, क्षत्री आ अन्य सवर्ण भा द्विज के रूप में प्रतिष्ठित जाति सभ ले सीमित रह गइल।

## इहो देखल जाय
* संस्कार

## टीका-टिप्पणी आ नोट


## संदर्भ

श्रेणी:हिंदू संस्कार
श्रेणी:हिंदू धर्म
सम्पर्क भाषा

**संपर्क भाषा**, ***कॉमन भाषा*** या ***लिंगुआ फ़्रैंका*** अइसन भाषा के कहल जाला जेकरा लोग आम जनजीवन में बिधिवत (खाली मोका-महाले ना) इस्तमाल करे ला जब कौनों बड़हन भूगोलीय इलाका में एक दूसरा के देसी बोली भा भाषा के आपस में न बूझे वाला लोग आपस में बात-बिचार कइल चाहे। ई भाषा खुद राष्ट्रभाषा, राजभाषा या साहित्यभाषा भी होखे ई कवनों जरूरी ना बा। एकरा के हाट-बजार के भाषा भी कहल जाला।

अंग्रेजी में प्रचलित नाँव *लिंगुआ फ़्रैंका* के उत्पत्ति ओह भाषा के रूप में बतावल जाला जे भूमध्यसागर के इलाका में यूनानी, पुरानी फ्रांसीसी, इटैलियन, पुर्तगाली आ स्पेनी भाषा सभ आ अरबी आ तुर्की नियर गैर-यूरोपीय भाषा सभ के मिलजुल रूप में बोलल जाय, धियान के बात ई बा कि भूमध्यसागरीय इलाका बाणिज्य आ ब्यापार के बहुत गहमागहमी वाला भूगोलीय क्षेत्र रहल जहाँ बिबिध अलग-अलग देसीयता वाला लोग आपस में मिले आ एही संपर्क से एगो आम संपर्क के भाषा बिकसित भइल जेकरा *लिंगुआ फ़्रैंका* कहल जाय। आज अंग्रेजी में अइसन सगरी भाषा सभ के *लिंगुआ फ़्रैंका* कहल जाला।

आम भाषा या संपर्क भाषा, कवनों अइसन भाषा भी हो सके ला जे दू गो अलग-अलग भाषा बोले वाला लोग में से केहू के मूल भाषा न होखे। कई बेर ई खिचड़ी भाषा या मेरवन भाषा के रूप में भी होले।

उदाहरण खातिर, हिंदीभारत के बड़हन इलाका में संपर्क भाषा हवे, जहाँ अलग-अलग देसभाषा वाला लोग भी आपस में हिंदी में बात करे ला। अंग्रेजी के बोले बूझे वाला लोग पूरा दुनिया में बा, एकरा के बैस्विक संपर्क भाषा के रूप में भी देखल जाला।

श्रेणी:भाषा
श्रेणी:संस्कृति
देसभाषा

**देसभाषा**, **देसी भाषा**, **जनभाषा** या ***वर्नाक्यूलर*** अइसन भाषा या बोली के कहल जाला जे कौनों खास समुदाय या भूगोलीय इलाका के लोग द्वारा (अनौपचारिक रूप से) बोलल जाए वाली भाषा होखे, जबकि ओ लोग के साहित्य के भाषा, राष्ट्रभाषा, मानक भाषा या संपर्क भाषा कौनों दूसर होखे। कई लोग *वर्नाक्यूलर* के इस्तेमाल *नॉन-स्टैंडर्ड डायलेक्ट*, यानि अइसन बोली जेकरा मानक दर्जा न मिलल होखे, खातिर करे ला।

## कांसेप्ट
देसभाषा या वर्नाक्यूलर के पहिचान अक्सरहा कुछ अन्य तरह के भाषा सभ से बिभेद देखा के कइल जाला। यानि ई अइसन कांसेप्ट हवे जे दूसरा से तुलना क के परिभाषित कइल जाला:

### आम भाषाबिज्ञान में
# *[[लिंगुआ फ्रैंका]]* (संपर्क भाषा) से अलग ब्यक्ति के जवन मूल भाषा बा ओकरा के देसभाषा (वर्नाक्यूलर) कहल जा सके ला।
# डायग्लॉसिया (भाषाई वर्चस्व) के तहत कमजोर, हीन भा तुच्छ बूझल जाए वाली भाषा।

### समाजभाषाबिज्ञान में
# सामजिक स्थिति के अनुसार, माहौल के तत्कालीन स्थिति में, अनौपचारिक भाषारूप (रजिस्टर)।
# गैर-मानक बोली
# काल्पनिक भाषा के रूप में, जहाँ ई वास्तव में भाषा या बोली ना बलुक कुछ अटोव (एब्सट्रैक्ट) चलन (नॉर्म) के समूह भर मान लिहल जाय।

## इहो देखल जाय
* लिंगुआ फ्रैंका
* राष्ट्रभाषा

श्रेणी:भाषा बिज्ञान
श्रेणी:भाषा
बाल्टिक सागर

**बाल्टिक सागर** यूरोप के उत्तरी हिस्सा में एगो सागर बा जे अटलांटिक महासागर के यूरोप में घुसल एगो हिस्सा हवे। ई लगभग चारो ओर से जमीन से घेराइल बा आ डेनमार्क आ स्कैंडीनेविया के बीच से होके अटलांटिक सागर से जुड़े ला। एकरा उत्तर में स्कैंडीनेविया प्रायदीप, उत्तर पूरुब में बोथनिया के खाड़ी, पूरुब में फिनलैंड आ फिनलैंड के खाड़ी, पूरुब आ दक्खिन-पूरुब में बाल्टिक देस (इस्टोनिया, लैटविया, लिथुआनिया, पोलैंड), दक्खिन में पोलैंड आ जर्मनी, आ पच्छिम में डेनमार्क बाड़ें।

बाल्टिक सागर के क्षेत्रीय सागर या बंद सागर या अधबंद सागर मानल जाला। ई आ *ब्रैकिश वाटर* वाला सागर हऽ।

एकरे पूरबी किनारा के देस सभ के एही के नाँव पर बाल्टिक देस आ एह इलाका के बाल्टिक यूरोप भी कहल जाला। आर्टिफिशियल तरीका से नहर बना के ई सफेद सागर के साथे भी जोड़ल गइल बा। जर्मनी के प्रसिद्ध कील नहर एकरा के नार्थ सागर से जोड़े ले।

## इहो देखल जाय
* नार्थ सागर
* सफेद सागर
* बाल्टिक देस

## नोट


## संदर्भ

श्रेणी:सागर
श्रेणी:यूरोप के भूगोल
गढ़वा जिला

**गढ़वा जिला**, भारतीय राज्य झारखंड के २४गो जिला सभ में से एगो बा। ई जिला प्रशासनिक रूप से पलामू मंडल में पड़े ला आ जिला के मुख्यालय गढ़वा नाँव के नगर बा।

## संदर्भ

## बाहरी कड़ी
* झारखण्ड सरकार के सरकारी वेबसाइट 

श्रेणी:झारखंड के जिला
श्रेणी:भारत के जिला
बान्युनिबो

**बान्युनिबो** (अरथ: सरवतत पानी) इंडोनेशिया के योग्यकर्ता में प्रमबनन के नजदीक एगो बौद्ध मंदिर बा। ई मंदिर नउवीं सदी में बनवावल गइल रहल। ई मेदांग साम्राज्य के समय के आर्किटेक्चर हवे आ इतिहासी धरोहर के रूप में परसिद्ध बा। धान के खेतन के बीच में ई मंदिर, आधुनिक योग्यकर्ता शहर के बगलीं बनावल गइल रातु बोको पार्क से लगभग 2 किलोमीटर के दूरी पर बा। एकरा अउरी उत्तर में बिस्वपरसिद्ध प्रमबनन मंदिर बा।

## इहो देखल जाय
* चंडि कालासन

श्रेणी:इंडोनेशिया
श्रेणी:बौद्ध मंदिर
रारा ताल

**रारा ताल** नेपाल में एगो प्राकृतिक झील बा। ई नेपाल के सभसे बड़हन आ सबसे गहिरी झील ह। हिमालय के ऊँच पहाड़न के बीच में ई झील अपने में एगो अनोखे चीज बा। ई नेपाल के जुम्ला आ मुगु जिलन में बिस्तार लिहले बा। एकरे चारों ओर के इलाका के रारा नेशनल पार्क के रूप में बिकसित कइल गइल बा आ साल 2007 में ई झील रामसर साइट घोषित कइल गइल।

## इहो देखल जाय
* नेपाल के भूगोल

## संदर्भ

श्रेणी:नेपाल के भूगोल
श्रेणी:एशिया के झील
उत्तर-दक्खिन परिवहन गलियारा

**उत्तर-दक्खिन परिवहन गलियारा** (अंग्रेजी: *नार्थ-साउथ ट्रांसपोर्ट कॉरिडोर* या *एनएसटीसी*) 7,200 किलोमीटर लंबाई वाला प्रस्तावित परिवहन नेटर्वक बाटे। ई कई तरह के आवागमन तरीका के मेरवन गलियारा बा जेह में जहाजी, रेल आ सड़क परिवहन के एकट्ठा मेल से ब्यापार खातिर नया रास्ता बनावे के बिचार बा। भारत आ रूस के बीच में, ईरान, यूरोप आ मध्य एशिया के देस सभ से हो के एह गलियारा द्वारा माल के आवागमन मजबूत होखी।

एकरे उत्तरी माथे पर रूस के मास्को शहर बा आ दक्खिनी छोर पर भारत के मुंबई शहर बा। योजना के प्रस्ताव अनुसार, एह प्रोजेक्ट से मुंबई आ मास्को के बीच में तेहरान, बाकू, बंदर अब्बास, अस्तरखान, बंदर अंज़ाली नियर शहर आपस में बेहतर तरीका से जुड़ जइहें। साल 2014 में एह प्रोजेक्ट के तइयारी के रूप में दू गो रूट पर प्रयोग के रूप में परिवहन क के परीक्षण कइल गइल। पहिला मुंबई से बंदर अब्बास होत बाकू ले आ दूसरा मुंबई से बंदर अब्बास हो के अस्तरखान ले। एह प्रायोगिक परिवहन (ड्राई रन) के मकसद ओह सगरी कठिनाई आ अवरोध सभ के पहिचान कइल रहे जिनहन से एह प्रोजेक्ट में गतिरोध पैदा होखले के शंका होखे। प्रायोगिक परिवहन के परिणाम ई देखवलस कि परंपरागत रास्ता के तुलना में ई नवका मार्ग सस्ता बा। वास्तव में, माल ढोवाई में "हर 15 टन माल पर $2,500 के बचत" होखे के परमान मिलल। एकरे अलावा, अन्य मार्ग जिनहन पर बिचार कइल जा रहल बा उनहन में कजाकिस्तान आ तुर्कमेनिस्तान से होक के रस्ता बनावल भी सामिल बा।

मानल जा रहल बा की कई देसन के बीच भइल अश्गाबात समझौता के साथ भी ई प्रोजेक्ट एकरूप हो जाई। इहाँ धियान देवे वाली बात बा कि भारत, ओमान, ईरान, तुर्कमेनिस्तान आ कजाकिस्तान नियर देस अश्गाबात समझौता में सामिल देस बाने। मध्य एशिया आ फारस के खाड़ी के बिचा में माल के ढोवाई खातिर परिवहन ब्यवस्था के मजबूत बनावल एह समझौता के मकसद बा।

## इहो देखल जाय
* ओबोर

श्रेणी:एशिया के भूगोल
श्रेणी:ब्यापार मार्ग
एमिरेट्स

***एमिरेट्स*** के नीचे दिहल अरथ हो सके ला:

* एमिरेट्स - दुबई स्थित हवाई सेवा
* अमीरात *(एमिरेट्स)* - अमीर लोग के द्वारा शासित इलाका, यूनाइटेड अरब अमीरात में अइसन कई गो अमीरात बाड़ी जिनहन के संघ ई देस हवे।
जी20

**जी20** (**जी-20** भा ***ग्रुप ऑफ ट्वेंटी***, बीस के मंडली) दुनिया के बीस गो प्रमुख अर्थब्यवस्था वाली सरकार सभ के आ देसन के केंद्रीय बैंक के गवर्नर लोग के एगो अंतरराष्ट्रीय मंच (फोरम) हवे। जी20 के स्थापना 1999 में भइल। एह में 19 गो देस आ यूरोपियन यूनियन शामिल बा। यूरोपियन यूनियन के प्रतिनिधित्व यूरोपियन कमीशन आ यूरोपियन सेंट्रल बैंक करे लें। सड़मेंड़े देखल जाय तब, जी20 समूह के तहत दुनिया के 85% सकल बैस्विक उत्पाद (GWP), 80% बैस्विक ब्यापार (या, अगर ईयू के अंदरूनी ब्यापार बिलगा दिहल जाय, 75%), आ दुनिया के दू-तिहाई जनसंख्या सामिल बा।

जी20 के मकसद हवे अइसन नीति पर चर्चा कइल जेकरा से अंतरराष्ट्रीय स्तर पर फाइनेंसियल मजबूती आ स्थायित्व के आगे बढ़ावे में मदद मिले। जी20 के सदस्य देसन के मुखिया लोग समय-समय पर आपस में बैठक आ सम्मेलन कइल करे लें जेकर सुरुआत 2008 से भइल, एकरे अलावा वित्त मंत्री लोग आ सेंट्रल बैंक सभ के गवर्नर लोग के बैठक के आयोजन भी होत रहे ला।

साल 2011 में कान में भइल सम्मेलन के बाद से अब एकर सम्मलेन हर साल होला। साल 2017 में ई सम्मलेन जर्मनी के हैम्बर्ग शहर में हो रहल बा। 

## संदर्भ

श्रेणी:अंतर्राष्ट्रीय संस्था
श्रेणी:बिस्व अर्थब्यवस्था
हैम्बर्ग

**हैम्बर्ग** (Hamburg), पूरा आधिकारिक नाँव **आजाद आ हान्सीटिक हैम्बर्ग शहर**, जर्मनी के दूसरा सभसे बड़ शहर बा आ जर्मनी के एगो राज्य (स्टेट) भी बा। हैम्बर्ग के कुल जनसंख्या 17 करोड़ बा।

## संदर्भ


श्रेणी:जर्मनी के राज्य
श्रेणी:जर्मनी के शहर
श्रेणी:यूरोप के शहर
श्रेणी:यूरोप के भूगोल
2018 जी20 ब्यूनस आयर्स सम्मेलन

**2018 [[जी20]] ब्यूनस आयर्स सम्मेलन** ग्रुप ऑफ ट्वेंटी (G20) के तेरहवाँ सम्मेलन होखी जे दक्खिन अमेरिका के देस अर्जेंटीना के ब्यूनस आयर्स शहर में आयोजित कइल जाई। एकर तारीख अभी निश्चित नइखे। कौनों दक्खिन अमेरिकी देस में आयोजित होखे वाला ई जी20 के पहिला सम्मेलन होखी।

## संभावित रूप से भागीदार होखे वाला राष्ट्राध्यक्ष

File:Presidente Macri en el Sillón de Rivadavia - 1.jpg |***'<br>'''[[Mauricio Macri]]''', '''[[President of Argentina|President]]'''
File:Malcolm Turnbull November 2015.jpg|***'Malcolm Turnbull, Prime Minister
File:Michel Temer em 27 de outubro de 2016.png|***'<br>[[Michel Temer]], [[President of Brazil|President]]
File:Justin Trudeau in Lima, Peru - 2018 (41507133581) (cropped) (cropped).jpg|***'Justin Trudeau, Prime Minister
File:National Emblem of the People's Republic of China.svg|***'<br>Subject to [[13th National People's Congress|election]] in मार्च 2018, [[President of the People's Republic of China|President]] 
File:Emmanuel Macron in Tallinn Digital Summit. Welcome dinner hosted by HE Donald Tusk. Handshake (36669381364) (cropped 2).jpg|***'Emmanuel Macron, President
File:Coat of arms of Germany.svg|***'<br>Subject to [[German federal election, 2017|election]] in September 2017, [[Chancellor of Germany (1949–)|Chancellor]]
File:PM Modi Portrait(cropped).jpg|***'Narendra Modi, Prime Minister 
File:Joko Widodo 2014 official portrait.jpg|***'<br>[[Joko Widodo]], [[President of Indonesia|President]]
File:Emblem of Italy.svg|***'Subject to election in February 2018, Prime Minister
File:Shinzo Abe cropped.JPG|***'<br>[[Shinzō Abe]], [[Prime Minister of Japan|Prime Minister]]
File:Coat of arms of Mexico.svg|***'Subject to election in July 2018, Mexico
File:Coat of Arms of the Russian Federation.svg|***'<br>Subject to [[Russian presidential election, 2018|election]] in मार्च 2018, [[President of Russia|President]]
File:Prince Salman bin Abd al-Aziz Al Saud at the Pentagon April 2012.jpg|***'Salman, King
File:Jacob G. Zuma - World Economic Forum Annual Meeting Davos 2010.jpg|***'<br>[[Jacob Zuma]], [[President of South Africa|President]]
File:Moon Jae-in May 2017.jpg|***'Moon Jae-in, President
File:Recep Tayyip Erdogan 2017.jpg|***'<br>[[Recep Tayyip Erdoğan]], [[President of Turkey|President]]
|<br>[[Theresa May]],<br>[[Prime Minister of the United Kingdom|Prime Minister]]
File:Donald Trump Pentagon 2017.jpg|***' Donald Trump, President
File:Donald Tusk 3.jpg|***'<br>[[Donald Tusk]], [[President of the European Council]]
File:Ioannes Claudius Juncker die 7 Martis 2014.jpg|***'Jean-Claude Juncker, President of the European Commission


### संभावित मेहमान

File:Abdel_Fattah_el-Sisi.jpg|***'<br>[[अब्देल फतह अल-सीसी]], राष्ट्रपति, आमंत्रित मेहमान
File:Mariano Rajoy 2015c (cropped).jpg|***'मारियानो राजोय, परधानमंत्री], परमानेंट आमंत्रित मेहमान


## संदर्भ

## बाहरी कड़ी
* जी20 के ऑफिशियल वेबसाइट

श्रेणी:जी20 सम्मेलन
कोणार्क एक्सप्रेस

**कोनार्क एक्सप्रेस**, 1978  में मधु दंडवते द्वारा शुरू कइल गइल श्रेणीरहित कई गो सुपरफास्ट ट्रेन में से एगो रहल। ई गाड़ी सिकंदराबाद आ भुवनेश्वर की बीच में दैनिक सेवा दे। इ 2119/2120 ट्रेन की साथ चले और 2101/2102 मिनार सुपरफास्ट एक्सप्रेस जवन की सिकंदराबाद और बॉम्बे वीटी (अब सीएसटीएम) की बीच चले, ओकरी साथ आपन रेक साझा करे। ए रेल क शुरूआत में नेवी ब्लू बाहरी रंग सज्जा रहल, और एकर रेक साझाकरण की व्यवस्था की कारण एकरी खिड़कियन प एगो सफेद पट्टी रहे।

बॉम्बे आ भुवनेश्वर की बीच्चे एगो विशेष रेलगाड़ी की मांग में वृद्धि की साथ, ए ट्रेन के बॉम्बे वी.टी. ले सन 1994 में बढ़ा दिहल गइल रहे जेसे 2101/2102 मिनार एक्सप्रेस (जवने क बाद में 2701/02 हुसैनसागर एक्स्प्रेस जगह लिहलस) की साथ रेक साझाकरण क व्यवस्था समाप्त हो गइल। विस्तार के बाद ए ट्रेन के 1994 में 1019/1020 नया नंबर दिहल गइल। इ देश की पूर्वी और पश्चिमी राज्यन के जोड़े वाली सबसे पुरान कईगो ट्रेन में से एगो ह। वर्तमान में इ 11019/11020 के रूप में कार्य करतीया और इ मुंबई छत्रपति शिवाजी टर्मिनस (सीएसटीएम) के भुवनेश्वर से जोड़ेले।

## रास्ता

दादर, कल्याण, लोनावाला, पुणे, दौंड, सोलापुर, गुलबर्गा, तंदूर, सिकंदराबाद, काजीपेट, वारंगल, महबूबबाद, विजयवाड़ा, एलुरु, राजमुंड्री, विशाखापट्टनम, श्रीकाकुलम, पलासा और बेरहमपुर और खुर्दा रोड ए गाड़ी की रास्ता में प्रमुख हाल्ट हंव स।

एकर यात्रा क कुल दूरी 1932 किमी ह एमें पूर्व आंध्र प्रदेश (वर्तमान तेलंगाना और आंध्र प्रदेश) राज्य में लगभग 1066  किलोमीटर क दूरी शामिल बा।

## कोच संरचना

एमें 1गो एसी 2 टीयर, 5गो एसी 3 टीयर, 12गो  स्लीपर, 1गो  पैंट्री कार, 2गो  अनारक्षित और 2गो  ब्रेक-कम-गार्ड वैन हो न स, एमें कुल मिला के 23गो  कोच होन स। और एकर रख रखाव ईस्ट कोस्ट रेलवे और मध्य रेलवे क्षेत्र द्वारा कईल जाला।

## रेल इंजन

एकरी रास्ता में खाली कुछ भाग क विद्युतीकरण होखले की कारण, एके दुगो लोकोमोटिव दिहल गइल बा। मुंबई सीएसटी और विजयवाड़ा जंक्शन की बीच्चे, एमें कल्याण शेड क डब्लूपीपी-4 डी लागेला और विजयवाडा जंक्शन से भुवनेश्वर रेलवे स्टेशन ले लालगुडा शेड क डब्लूएपी-4 लागेला।

## घटना सभ

31 जुलाई 2008 के कोनार्क एक्सप्रेस क इंजन और दुगो कोच गुलबर्गा की पास गंगापुर स्टेशन पर पटरी से उतर गईन स जेमें दू लोग घायल हो गइल। पटरी से उतरले क कारण अबले मालूम नाहीं चलल बा।

### फोटो गैलरी

File:Konarkexpress.JPG|Konark express(11020) at Kazipet
File:WDP4D 05112016.jpg|thumb|A WDP4D hauling Bhubaneshwar-bound Konark Express near Secunderabad
File:Konark Exp at Moulaali1.jpg|Konark Exp at Moulaali
File:11020 Konark Express.jpg|11020 Konark Express


## संदर्भ


श्रेणी:भारतीय रेल के गाड़ी
मॉब लिंचिंग

**मॉब लिंचिंग** या **लिंचिंग** (; अरथ: भीड़ दुआरा मुआ डारल) कौनों झुंड या भीड़ द्वारा, कानून से ऊपर उठ के, केहू के सजा देवे खातिर कइल हत्या हवे। अक्सरहा अइसन घटना में भीड़ केहू के कौनों अपराध के दोषी मान के खुद सजा देवे खातिर उतर परे ले आ तर्क ई दिहल जाला कि कानून के कमजोरी के दसा में भीड़ खुदे न्याय क रहल बा।

लिंचिंग के घटना सभ के पुरान इतिहास रहल बा जहाँ यूरोप के इतिहास में भीड़ द्वारा सजा देवे के कई उदाहरण मिले ला। अमेरिका में करिया (ब्लैक) लोग के अइसन तरीका से छोट-छोट अपराध पर हत्या क देवे के घटना के बिबरन भी मिले ला। वास्तव में *लिंचिंग* शब्द के उत्पत्ती अमेरिकी सिविल वार (घरेलू जुद्ध) के दौरान भइल भले अइसन घटना पहिलहूँ होखत रहे, एकरा खातिर नया शब्द अमेरिका में मिलल। एकरा उत्पत्ती "लिंच कानून" से बतावल जाला आ चार्ल्स लिंच आ विलियम लिंच नाँव के दू लोग के बारे में अनुमान लगावल जाला कि एही में से केहू के नाँव पर अइसन भीड़ कानून के नाँव पड़ल आ बाद में लिंचिंग शब्द जनमल।

## भारत में

भारत में लिंचिंग के घटना नागालैंड के दीमापुर में 2015 में घटित भइल जब बलात्कार के आरोपी के भीड़ जेल तूर के मुआ डरलस। भारत में जाति-बाहरी बियाह आ जातिगत हिंसा, 'डायन' मान के केहू के हत्या, या सामाजिक रूढ़ि के परंपरा के नाँव पर बचावे खातिर हत्या नियर, लिंचिंग के कई रूप बाने। आमतौर पर एह में डर पैदा करे के भावना होला, ताकि कौनों धार्मिक सामाजिक रूढ़ि के बचावल जा सके। अन्य स्थिति में भीड़ ई मान के चले ले कि ऊ न्याय क रहल बा।

भारत में हाल में लिंचिंग के घटना में बढ़ती होखे के दावा कइल गइल बा, जबकि कुछ लोग के बिचार में अइसन स्थिति हमेशा से रहल बा आ वर्तमान में कुछ लोग एकरा के खाली बढ़ा चढ़ा के प्रस्तुत क रहल बा। भारत के जानल-मानल मनोबैज्ञानिक आशीष नंदी के एह बात पर बिचार बाटे कि लोगन में गुस्सा आ हताशा बा आ ऊ पहिले गुस्सा होखत बा आ बाद में टार्गेट खोजत बा। नंदी के इहो कहनाम रहल कि एह समय राष्ट्रवाद आ गौरक्षा नियर मुद्दा सभ के नोकदार कइल जा रहल बा आ राजनीतिक लाभ लेवे खातिर लोगन के लड़ावे के कोसिस हो रहल बा।

एगो रपट के मोताबिक सरकारी आँकड़ा अनुसार, साल 2014 से मार्च 2018 तक ले नौ राज्यन में कुल 40 मामिला लिंचिंग के सोझा अइलें जिनहन में 45 लोग के जान गइल आ 200 से बेसी लोगन के गिरफ्तारियो भइल। हालाँकि, इहो कहल गइल बा कि गैर-सरकारी आँकड़ा एह संख्या के तुलना में बेसी गिनती बतावत बाड़ें। 
हाल में 2017 के बाद से एक ओर वाट्सएप आ अन्य सोशल मीडिया पर अफवाह के चलते भीड़ द्वारा हत्या के कई गो मामिला सोझा आइल बा आ वाट्सएप नियर कंपनी सभ आपन हाथ खड़ा क चुकल बाड़ें।

एक ठो सुनवाई में, जुलाई 2018 में सुप्रीम कोर्ट मॉब लिंचिंग के समस्या बतवलस आ सरकार के एकरा से निपटे खातिर जिम्मेदार मानल। कोर्ट के इहो सुझाव रहल कि सरकार एह अपराध के अलग किसिम के अपराध के दर्जा दे आ एहपर अलगा से क़ानून बनावे। पछिला साल भी सुप्रीम कोर्ट गौरक्षक सभ द्वारा क़ानून हाथ में लेवे के घटना सभ से सख्ती से निपटे के कहले रहल। एकरे अलावा भारत के संसद में जुलाई 2018 के मानसून सत्र में पहिले दिन बिपक्ष के लोग लिंचिंग के ले के भारी हंगामा कइल। एगो रपट के अनुसार केंद्र सरकार मोब लिंचिग के दंडनीय अपराध घोषित करे के तइयारी में बा।

## इहो देखल जाय
* हत्या (कतल भा मडर)
* फ्लैश मॉब
* फ्लैश रॉब

## संदर्भ
 

श्रेणी:हत्या
श्रेणी:समाज
श्रेणी:मानवाधिकार
श्रेणी:सामाजिक मुद्दा
बनारस के घाट

**बनारस के घाट** एह शहर में गंगा नदी के किनारे बनल घाट हवें। कुल छोट-बड़ 88 गो घाट इहाँ बाने। एह घाट सभ के इस्तेमाल नहान, पूजा आ मुर्दा फूँके खाती होला।

ज्यादातर घाट सभ 1700 ईस्वी के बाद बनल हवें, जब शहर मराठा साम्राज्य के अधीन रहल। कई घाट सभ मिथक आ इतिहास से जुड़ल बाने।

## परसिद्ध घाट सभ
नीचे **[[बनारस]] के [[बनारस के घाट|घाट]] सभ के लिस्ट** दिहल जात बा:

;1 से 41:

## Cremation on ghats

In Hindu traditions, cremation is one of the rites of passage and the Ghats of Varanasi are considered one of the auspicious locations for this ritual. At the time of the cremation or "last rites", a "Puja" (prayer) is performed. Hymns and mantras are recited during cremation to mark the ritual. The Manikarnika and Harishchandra Ghats are dedicated to the cremation ritual. Annually, less than 2 in 1000 people who die in India, or 25,000 to 30,000 bodies are cremated on various Varanasi Ghats; about an average of 80 per day. This practice has become controversial for the pollution it causes to the river. In 1980s, the Government of India funded a Clean Ganges initiative, to address cremation and other sources of pollution along the Ghats of Varanasi. In many cases, the cremation is done elsewhere and only the ashes are dispersed into the river near these Ghats.

## Pollution of ghats
Untreated sewage is a pervasive source of river pollution in India. City municipal waste and untreated sewage is the largest source of pollution of Ganges river near the Ghats of Varanasi.

*Varanasi
* ⇒  In Wikiversity  The Varanasi Heritage Dossier

## संदर्भ

## बाहरी कड़ी

* Ghats of Varanasi, webpage at *[[Varanasi]]* official website.
* List of Ghats in Varanasi 

घाट

श्रेणी:बनारस के संस्कृति
श्रेणी:भारत में घाट
श्रेणी:उत्तर प्रदेश के पर्यटक आकर्षण सभ के लिस्ट
श्रेणी:बनारस के पर्यटक आकर्षण
जगजीत सिंह

**जगजीत सिंह** (8 फ़रवरी 1941 - 10 अक्टूबर 2011) क नांव बेहद लोकप्रिय ग़ज़ल गायकन में शुमार कईल जाला। उन क संगीत अंत्यंत मधुर रहल और उन क आवाज़ संगीत की साथ खूबसूरती से घुल-मिल जाला। खालिस उर्दू जाने वालन क मिल्कियत समझल जाए वाली, नवाबन की दुनिया में झनके वाला और शायरन की महफ़िलन में वाह-वाह की दाद प इतराए  वाली ग़ज़लन के आम आदमी तक पहुंचवले क श्रेय अगर केहू के पहिले पहल देवे के होखे त जगजीत सिंह क ही नांव ज़बान प आवेला। उन क ग़ज़ल न सिर्फ़ उर्दू की कम जानकारन की बीच शेरो-शायरी की समझ में इज़ाफ़ा कईली स बल्कि ग़ालिब, मीर, मजाज़, जोश और फ़िराक़ जैसन शायरन से भी उन क परिचय करवली स। 

जगजीत सिंह के सन 2003 में भारत सरकार द्वारा कला की क्षेत्र में पद्म भूषण से सम्मानित कईल गइल। फरवरी 2014 में इनकी सम्मान व स्मृति में दुगो डाक टिकट भी जारी कईल गइल।

## आरंभिक दिन

जगजीत जी क जन्म 8 फरवरी 1941  (मृत्यु 10 ऑक्टोबर 2011) के  राजस्थान की गंगानगर में भइल रहे। पिता सरदार अमर सिंह धमानी भारत सरकार क कर्मचारी रह न। जगजीत जी क परिवार मूलतः पंजाब (भारत) की  रोपड़ ज़िला की दल्ला गांव क रहे वाला ह। मां बच्चन कौर पंजाब क ही समरल्ला की उट्टालन गांव क रहे वाला रहली।  जगजीत क बचपन का नांव जीत रहे। करोड़ों सुने वाला श्रोता लोगन की चलते सिंह साहब कुछ ही दशक में जग के जीते वाला जगजीत बन गई न। शुरूआती शिक्षा गंगानगर की खालसा स्कूल में भइल और बाद में पढ़े खातिर जालंधर आ गई न। डीएवी कॉलेज से स्नातक क डिग्री लीह न और एकरी बाद कुरूक्षेत्र विश्वविद्यालय से इतिहास में पोस्ट ग्रेजुएशन कई न।

इन क पढ़ाई में दिलचस्पी कम रहे। कई क्लास मे त दू- दू साल गुज़रल। एक बेर आपन चचेरी बोहीन की शादी में जमल महिला मंडली की बैठक में जाके गीत गावे लग न। पूछले प कहें कि सिंगर नहीं बनती त धोबी होतीं। पिता के इजाज़त की बग़ैर फ़िल्म देखल और टाकीज में गेट कीपर के घूस देके हॉल में घुसल आदत रहे।

## संगीत क सफ़र

बचपन में अपनी पिताजी से संगीत विरासत में मिलल रहे। गंगानगर में ही पंडित छगन लाल शर्मा की सानिध्य में दू साल ले शास्त्रीय संगीत सीखले क शुरूआत कई न। आगे जाकर सैनिया घराना की उस्ताद जमाल ख़ान साहब से ख्याल, ठुमरी और ध्रुपद क बारीकी सीख न। पिता क ख़्वाहिश रहे कि उन क बेटा भारतीय प्रशासनिक सेवा (आईएएस) में जाए लेकिन जगजीत जी प त गायक बनले क धुन सवार रहे। कुरुक्षेत्र विश्वविद्यालय में पढ़ाई की दौरान संगीत में उन क दिलचस्पी देख के कुलपति प्रोफ़ेसर सूरजभान जगजीत सिंह जी के बहुत उत्साहित कई न। उनहीं की कहले प उ 1965 में मुंबई आ गई न। एही जा से संघर्ष क दौर शुरू भइल। उ पेइंग गेस्ट की तौर पर रहें और विज्ञापनन खातिर जिंगल्स गाके या शादी-समारोह वगैरह में गाके रोज़ी रोटी का जुगाड़ करें। 1967 में जगजीत जी क मुलाक़ात चित्रा जी से भइल। दू साल बाद दुनुं 1969 में परिणय सूत्र में बंध गइल लो।.

## संदर्भ

## बाहरी कड़ी

* Jagjit Singh on BBC

श्रेणी:सिनेमा
श्रेणी:भारतीय गायक
शेख लुत्फ़अल्लाह महजिद

**शेख लुत्फ़अल्लाह महजिद** () ईरान के इस्फ़हान में सतरहवीं सदी के बनल एगो महजिद बा। ई महजिद अपना कला खातिर मास्टरपीस मानल जाले। इस्फ़हान शहर में ई नक्शे-जहाँ चौराहा के पूरबी साइड में बा। एकर निर्माण साल 1603 में सुरू भइल आ 1619 में बन के तइयार भइल। ईरान के सफदवी साम्राज्य के पहिला शाह अब्बास के शासन काल में ई बनल आ एकर मुख्य आर्किटेक्ट बहाउद्दीन अल-अमीली रहलें जिनके शेख बहाई के नाँव से भी जानल जाला। साल 1920 में रज़ा शाह पहलवी द्वारा ई दुबारा बनवावल गइल।

## गैलरी

 
Image:Sheikh Lotf Allah Mosque2.jpg|Front view - as seen from the balcony of the Ali Qapu palace
Image:Dome wall and windows of the Sheikh Lotf Allah Mosque.jpg|Details of the Interior design of Sheikh Lotf Allah Mosque
Image:Sheikh-Lotf-Allah mosque wall and ceiling.jpg|Interior wall and ceiling
Image:Sheikh Lotf Allah mosque - side of dome and windows.jpg|Interior of the dome
Image:Mithrab of the Sheikh Lotf Allah Mosque.jpg|Mihrab
Image:Iranian Tiles 1.JPG|Tiles
Image:Sheikh Lotf Allah mosque entry gateway.jpeg|Sheikh Lotf Allah mosque entry gateway
File:Sheikh Lotf Allah mosque - harem wall detail.jpg|alt=Calligraphy of verses in thuluth style, on blue background.|The inscriptions on the dome is written by the famous calligrapher Ali Reza Abbasi, in thuluth and nasta'liq styles.

File:Naqsh-e Jahan Square at Night.JPG|Naqsh-e Jahan Square at night


## संदर्भ

श्रेणी:ईरान
श्रेणी:मस्जिद
श्रेणी:इस्लामी आर्किटेक्चर
अशोक के आदेशलेख

**अशोक के आदेशलेख** में 33 गो खम्हा पर खोदवावल लेख आ कुछ चट्टानलेख आ गुफा के देवाल पर लिखल अभिलेख सामिल बाने जे मौर्य साम्राज्य के राजा अशोक द्वारा लिखवावल गइल हवें। अशोक भारतीय उपमहादीप के बिसाल इलाका पर 269 ईसापूर्व से 232 ईसापूर्व ले शासन कइलें। उनके लिखवावल ई आदेशलेख सभ, एही कारण, अफगानिस्तान, पाकिस्तान, भारत आ बांग्लादेस के बिबिध जगह पर पावल जालें। एह आदेसलेख सभ में अशोक के *[[धम्म]]* के बारे में बिचार आ नैतिक आदर्श के जानकारी मिले ला।

एह अभिलेख सभ के तीन समूह में बाँटल जाला:
* खम्हा-आदेशलेख 
* बड़हन चट्टानलेख: 14 आदेस लेख (जिनहन के 1 से 14 ले नंबरिंग भइल बा) आ 2 गो अलग से उड़ीसा में मिलल बाने
* छोट चट्टानलेख, रानी के आदेशलेख, बराबर गुफा के आदेसलेख आ कंधार के दुभाषी आदेशलेख।

## इहो देखल जाय
* अशोक
* अशोक स्तंभ
* मौर्य साम्राज्य

## संदर्भ

श्रेणी:मौर्य साम्राज्य
श्रेणी:अशोक
श्रेणी:प्राचीन भारत
अशोक के आदेशलेख सभ के लिस्ट

नीचे मौर्य सम्राट **[[अशोक]] के [[अशोक के आदेशलेख|आदेशलेख]] सभ ले लिस्ट** दिहल जात बा, आ इनहन के लोकेशन बतावल गइल बा। एह लेखन के भारतीय इतिहास में बहुत महत्व के जगह बा आ कई तरह के काल-निर्धारण से ले के तत्काल के समाज संस्कृति ले के परिचय इनहन से मिले ला।

## खम्हालेख (7 गो के सेट)

*कंधार, अफगानिस्तान (आदेशलेख VII के टुकड़ा मिलल बा)
*रानिघाट, खैबर पख्तूनख्वा, पाकिस्तान
*दिल्ली-मेरठ, दिल्ली पहाड़ी, दिल्ली (खम्हा-लेख I, II, III, IV, V, VI; फिरोजशाह तुगलक इनहन के मेरठ से उठवा के दिल्ली ले आइल रहलें)
*दिल्ली-टोपरा, फिरोजशाह कोटला, दिल्ली (खम्हा लेख I, II, III, IV, V, VI, VII; टोपरा से फिरोजशाह दिल्ली ले अइने)
*वैशाली के खम्हा, बिहार (एह पर कौनों तरह के लेख नइखे)
*रामपुरवा, चंपारण, बिहार (खम्हा लेख I, II, III, IV, V, VI)
*लउरिया नंदनगढ़, चंपारण, बिहार (खम्हा लेख I, II, III, IV, V, VI)
*लउरिया-अराराज, चंपारण, बिहार (खम्हा लेख I, II, III, IV, V, VI)
*सारनाथ, बनारस के लगे, उत्तर प्रदेश (खम्हा लेख, Schism Edict)
*इलाहाबाद, उत्तर प्रदेश (पहिले कौशांबी में रहल आ सायद अकबर या जहाँगीर में से केहू एकरा इहाँ ले आइल; खम्हा लेख I-VI,रानी के आदेसलेख, Schism Edict)
*साँची, भोपाल के लगे, मध्य प्रदेश (Schism Edict)
* अमरावती, गुंटूर जिला, आंध्र प्रदेश

## फुटनोट

## संदर्भ स्रोत
*

## अउरी पढ़े लायक
*

## बाहरी कड़ी

*The Geographical Locations of The Rock Edicts of Asoka


श्रेणी:अशोक
श्रेणी:मौर्य साम्राज्य
श्रेणी:बिहार-संबंधी लिस्ट
कैश (कंप्यूटिंग)

कंप्यूटिंग के क्षेत्र में **कैश** (cache ), एगो हार्डवेयर भा सॉफ्टवेयर अंग होला जे डेटा के सहेजे ला जवना से कि भबिस्य के अनुरोध के जुरते पूरा कइल जा सके। कैश में सहेजल डेटा कवनो पहिले भइल गणना के परिणाम हो सके ला, या फिर कहीं दुसरा जगह सहेज के रखल डेटा के डुप्लीकेट हो सके ला। जब अनुरोध कइल गइल डेटा कैश में मिल जाला तब एकरा के *कैश हिट* भइल कहल जाला। कैश हिट होखे पर अनुरोध खातिर जरूरी डेटा तुरंते कैश से उपलब्ध हो जाला आ रीड क लिहल जाला, अगर कवनो डेटा अनुरोध खातिर कैश हिट न होखे, यानि कैश में ऊ डेटा न मिले तब या त ओकर गणना दोबारा करे के परे ला या फिर कवनों दुसरा स्रोत से रीड करे के पड़े ला जे धीमे हो सके ला; एही कारन, जेतना ढेर अनुरोध कैश से पूरा हो जाय, सिस्टम ओतने तेज काम करे ला।

## इहो देखल जाय
* कैश मेमोरी
* वेब कैश

## संदर्भ

श्रेणी:कंप्यूटर
कैश मेमोरी

**कैश मेमोरी** या **सीपीयू कैश** एक तरह के हार्डवेयर कैश होला जे सीपीयू (सेंट्रल प्रोसेसिंग यूनिट) द्वारा इस्तमाल कइल जाला जवना से कि डेटा ले चहुँपे में औसत लागत (समय के रूप में भा एनर्जी के रूप में) के बचत कइल जा सके। सिस्टम के जब कवनों काम करे के होला आ ओह काम के करे खातिर जवना डेटा के जरूरत पड़े ला एह जरूरत के डेटा अनुरोध कहल जाला। डेटा अनुरोध पैदा होखे पर सीपीयू सभसे पहिले कैश मेमोरी में खोजे ला आ अगर ओहिजे ओकरा के जरूरी डेटा मिल जाला तब बाकी कहीं ना देखे ला आ उहँवे से डेटा रीड क के काम पूरा क देला। ज्यादातर सीपीयू सभ में बाकी मेन मेमोरी से आजाद रूप में अलगा से कैश मेमोरी होले जवन कई लेवल (हेरार्की) में ब्यवस्थित होले (एल1, एल2, वगैरह)।

## इहो देखल जाय
* वेब कैश

## संदर्भ

श्रेणी:कंप्यूटर
अमरनाथ गुफा मंदिर

**अमरनाथ गुफा मंदिर** भारत के जम्मू अउरी कश्मीर में हिंदू लोग खातिर पबित्र धाम हवे। अहिजा एगो गुफा में प्राकृतिक रूप से बरफ के शिवलिंग के निर्माण होला। हर साल इहाँ हिंदू तीर्थ यात्री लोग भारी संख्या में आवे ला जेकरा **अमरनाथ यात्रा** कहल जाला। जवना गुफा में ई मंदिर बा ऊ समुंद्र तल से लगभग 3,888&nbsp;मीटर के ऊँचाई पर, श्रीनगर से करीबन 141&nbsp;किलोमीटर के दूरी पर बा, जहाँ पहलगाम कस्बा से हो के जाइल जाला। हिंदू धर्म माने वाला लोग खातिर एह तीर्थ के बहुत महत्व हवे। गुफा के आसपास बरफ से तोपाइल पहाड़ बाने। गुफा खुदे साल के ज्यादातर समय बरफ से तोपाइल रहे ले, कुछ दिन खातिर गरमी के सीजन में तीर्थ यात्री लोग खातिर खुले ले।

## इहो देखल जाय
* वैष्णो देवी मंदिर

## संदर्भ

श्रेणी:भारत के मंदिर
श्रेणी:हिंदू मंदिर
श्रेणी:जम्मू काश्मीर में पर्यटन
गोपालकृष्ण गांधी

**गोपालकृष्ण देवदास गांधी** (जनम 22 अप्रैल 1946) महात्मा गाँधी के पोता आ एगो रिटायर हो चुकल आईएएस अफसर आ डिप्लोमैट बाने। गोपालकृष्ण गांधी साल 2004 से 2009 ले पच्छिम बंगाल के गवर्नर रहलें। भूतपूर्व प्रशासनिक अधिकारी के रूप में ई भारत के परधानमंत्री के सेक्रेटरी के पद तक चहुँपल रहलें। डिप्लोमैट के रूप में गांधी दक्खिन अफिरका आ श्रीलंका में भारत के हाई कमिशनर रह चुकल बाने।

11 जुलाई 2017 के गांधी के नाँव के घोषणा विपक्ष द्वारा भारतीय उप-राष्ट्रपति चुनाव, 2017 के उमेदवार के रूप में कइल गइल। दिल्ली में 18 गो बिपक्षी दल सभ के बैठक में ई फैसला लिहल गइल।

## सुरुआती जीवन
महात्मा गाँधी इनके बाबा रहलें आ राजगोपालाचारी इनके नाना रहलें ई देवदास गांधी आ लक्ष्मी गांधी के लड़िका हवें। राजमोहन गांधी इनके बड़ भाई आ स्वर्गीय रामचंद्र गांधी आ तारा भट्टाचारजी (गांधी) इनके छोट भाई-बहिन ह लोग।

गांधी के पढ़ाई सेंट स्टीफंस कालेज, दिल्ली से भइल जहाँ से ई एमए के डिग्री लिहलें।

## कैरियर
साल 1968 में गांधी आईएएस अफसर के रूप में चुनल गइलेन आ साल 1985 ले तमिलनाडु काडर में सेवा दिहलें। एकरे बाद ऊ भारत के उपराष्ट्रपति के सक्रेटरी (1985 - 1987), आ भारत के राष्ट्रपति के ज्वाइंट सेक्रेटरी (1987 - 1992) रहलें।

साल 1992 में गांधी, यूनाइटेड किंगडम में भारतीय हाईकमीशन में सांस्कृतिक मंत्री बनलें आ लंदन में मौजूद नेहरू सेंटर के डाइरेक्टर बनलें। एकरे बाद ऊ कई जगह भारतीय डिप्लोमैट के रूप में रहलें, दक्खिन अफिरका में हाई कमिशनर, श्रीलंका में हाई कमिश्नर, आ नार्वे आ आइसलैंड में भारत के राजदूत (एम्बैसेडर) रहलें।  साल 2003 में गांधी सरकारी सेवा से रिटायर हो गइलें।

14 दिसंबर 2004 से 14 दिसंबर 2009 ले गांधी पच्छिम बंगाल के गवर्नर रहलें आ एही दौरान बीच में त्रिपुरा आ बिहार के राज्यपाल के चार्ज भी कुछ दिन खातिर सम्हरलें।

वर्तमान में गांधी, अशोक विश्वविद्यालय में इतिहास आ राजनीतिशास्त्र के प्रोफ़ेसर के रूप में पढ़ावत बाने।

## नोट

## बाहरी कड़ी

*गोपालकृष्ण गांधी के प्रोफाइल , बिहार के गवर्नर के आधिकारिक वेबसाइट पर। 

श्रेणी:गुजराती लोग
श्रेणी:बिहार के राज्यपाल
श्रेणी:पच्छिम बंगाल के राज्यपाल
श्रेणी:1946 में जनम
श्रेणी:जियत लोग
बाबा धाम

**बाबा बैद्यनाथ धाम**, जे **बैजनाथ धाम** भा **बाबा धाम** के नाम से मशहूर बा, भारतीय राज्य झारखंड के संथाल परगना मंडल में देवघर में एगो हिंदू मंदिर बाटे। ई भगवान शिवजी के मंदिर हवे आ पुराणिक बिबरन अनुसार बारह गो ज्योतिर्लिंग सभ में एकर गिनती होला। बाबा धाम के नाँव से परसिद्ध एह मंदिर मंडली में मुख्य मंदिर बाबा बैजनाथ के बा आ एकरे अलावा अउरी एकइस गो मंदिर बाने।

हिंदू कथा सभ के मोताबिक रावण शंकर जी के खुस करे खातिर आ बरदान पावे खातिर लमहर तपस्या के बाद आपन दसो मूँड़ी काटि के चढ़ा दिहलें जेकरा बाद शंकर जी प्रगट भइलें आ खुस हो के उनके वापिस जिया दिहलें। शिव जी एगो बैद के रूप में रावण के मूँड़ी जोड़लें, एही कारन उनके एह रूप के बैद्यनाथ कहल जाला।

हर साल सावन के महीना में इहाँ सावनी मेला लागे ला आ काँवरिया लोग गंगा जी से जल ले के पैदल जतरा क के इहाँ आ के मंदिर में जल चढ़ावे ला।

## संदर्भ

श्रेणी:झारखंड
श्रेणी:हिंदू मंदिर
श्रेणी:शिव मंदिर
श्रेणी:ज्योतिर्लिंग
श्रेणी:देवघर जिला
सिनेगॉग

**सिनेगॉग** भा **सिनॅगॉग** (अंग्रेजी: Synagogue, हिब्रू: בית כנסת) यहूदी धरम के माने वाला लोग के धार्मिक पूजा-प्रार्थना के भवन ह। सहज शब्द में ई यहूदी लोग के मंदिर ह।

आमतौर पर सिनेगॉग में एगो बड़हन आकार के हाल होला।

## गैलरी

File:Scolanova Synagogue.jpg
File:ZodiacMosaicTzippori.jpg
File:Ruins of the Ancient Synagogue at Bar'am.jpg
File:BialyBimah.JPG


## बाहरी कड़ी

* Hamodia Shul Supplement
* B'Nai Israel Synagogue , GuidepostUSA
* Joseph Tabory, A list of articles on Synagogues (in various languages) , in Daat.col.il 
* Webs.com 
* Virtual Synagogues , —The Texas Jewish Historical Society


श्रेणी:यहूदी धर्म
श्रेणी:धार्मिक बिल्डिंग
श्रेणी:धार्मिक अस्थान
जैन मंदिर

**जैन मंदिर** जैन धर्म के माने वाला लोग के पूजा-प्रार्थना के जगह होला। गुजरात आ राजस्थान में जैन मंदिर आमतौर पर **डेरासर** के नाँव से मिले लें जबकि महाराष्ट्र आ दक्खिन भारत के कुछ हिस्सा में जैन मठ आ मंदिर के **बसडी** के नाँव से जानल जाला। उत्तर भारत में बसही भा वसही भी कहल जाला। ई संस्कृत के *वसति* से निकलल हवे, मूल अरथ ह जहाँ मठ के बिद्वान आ बिद्यार्थी लोग के रहे के जगह होखे।

## इहो देखल जाय
* हिंदू मंदिर
* बौद्ध मंदिर
* पूजा के अस्थान

*
श्रेणी:धार्मिक बिल्डिंग
श्रेणी:धार्मिक अस्थान
*
टेम्पल

***टेम्पल*** (Temple) कौनों अइसन भवन, बिल्डिंग भा स्ट्रक्चर होला जवन धार्मिक पूजा, प्रार्थना भा धार्मिक अनुष्ठान करे के जगह के रूप में निश्चित कइल गइल होला। ब्यापक अर्थ में ई शब्द से कवनों भी धरम के धार्मिक भवन के बोध होला, भले ओकरे खातिर ओह धर्म में बिसेस नाँव होखे, जइसे कि मंदिर, महजिद, चर्च भा सिनेगॉग वगैरह।

हिंदू, जैन आ बौद्ध धर्म के मंदिर भा अन्य धरमन के पूजा के अस्थान वगैरह सभ के अंग्रेजी में सड़मेंड़ रूप से *टेम्पल* कहल जाला। पुरान प्राचीन धर्म आ सभ्यता सभ के धार्मिक भवन सभ के भी टेम्पले कहल जाला, जइसे कि प्राचीन मिस्र के मंदिर वगैरह। आमतौर पर मंदिर भा टेम्पल में कौनो देव-देवता के बास मानल जाला (भले ओह में मूर्ती होखे न होखे) आ ई एगो अइसन जगह होला जहाँ देव-देवता भा ईश्वर से प्रार्थना कइल जा सके, या बलि चढ़ावल या अन्य कौनों (अपना धरम अनुसार) धार्मिक अनुष्ठान, पूजा-पाठ कइल जा सके।

टेम्पल शब्द अंग्रेजी में प्राचीन रोम के *टेम्पलम* शब्द से आइल हवे, जेकर अर्थ होखे पुजारी द्वारा घोषित दायरा भा परिसर जे देवता के स्थान मानल जाय। रोमन काल में असल मंदिर बनावे से पहिले ओकर जवन खाका बनावल जाय ओही अरथ में अंग्रेजी के *टेम्पलेट* शब्द भी उपजल हवे।

## इहो देखल जाय
* महजिद

## बाहरी कड़ी

* Etymology online – distinct for the religious and anatomical terms
* Comparison between Egyptian and Greek temples



श्रेणी:धार्मिक आर्किटेक्चर
श्रेणी:धार्मिक बिल्डिंग
महजिद

**महजिद** भा **मस्जिद** मुसलमान लोग के प्रार्थना के जगह हवे।

सुन्नी इस्लाम में बहुत कड़ेर बिधान बाटे कि कौनों जगह भा भवन के महजिद होखे खातिर कवन-कवन चीज जरूरी बा, अगर एह पैमाना पर ऊ जगह सही ना उतरे तब अइसन प्राथना-अस्थान के मुसल्ला कहल जाला।  अगर कवनो भवन भा जगह के महजिद के रूप में मान लिहल गइल होखे तब ओकरे इस्तेमाल खातिर भी साफ-साफ नियम बा आ *शरीआ* के मोताबिक जेकरा के एक बेर महजिद मान लिहल गइल होखे, दुनिया के अंत (कयामत) ले ऊ जगह महजिदे रही।

बहुत सारा महजिद में बिसाल आ सुघर गुंबज आ मिनारा होखे लें आ भब्य भवन रचना होला, हालाँकि कुछ महजिद बहुत सहज रचना वाली भी बाड़ी। अरबी प्रायदीप में महजिद बने के सुरुआत भइल आ अब ई दुनिया के जयादातर आबाद हिस्सा में अस्थापित बाड़ी सऽ। महजिद के मुख्य मकसद इस्लाम में बर्णित प्रार्थना सलात (नमाज) खातिर ह, एकरे अलावा आम सामूहिक जानकारी, शिक्षा आ बिबाद निपटारा के जगह के रूप में भी एकर इस्तमाल हो सके ला। प्रार्थना खातिर एकट्ठा लोग के नमाज पढ़ावे के काम करे वाला अगुआ के इमाम कहल जाला।

## संदर्भ


श्रेणी:इस्लाम
श्रेणी:धार्मिक बिल्डिंग
श्रेणी:धार्मिक अस्थान
बौद्ध मंदिर

**बौद्ध मंदिर** बौद्ध धर्म के माने वाला लोग के प्रार्थना के अस्थान ह। एह में स्तूप, मंदिर आ पैगोडा वगैरह के सामिल कइल जाला। अलग-अलग इलाका अनुसार बौद्ध मंदिरन के बनावट आ नाँव में भी अंतर देखे के मिले ला। आमतौर पर एगो बौद्ध मंदिर में खाली एकर बिल्डिंगे भर ना बलुक एकरे अगलीं-बगलीं के हिस्सा आ इलाका भी सामिल कइल जाला, मुख्य रूप से ई पबित्र आ शांत वातावरण के रूप में पहिचानल जाला। एगो बौद्ध मंदिर के मकसद भीतरी आ बाहरी शांति के खोज में सहायक वातावरण के मानल जाला।

कई मंदिर अइसन जगहा पर बाने जहाँ भगवान बुद्ध के जिनगी से जुड़ल कवनो घटना के महत्व जुड़ल बा। एकरे अलावा चीन, जापान, थाईलैंड आ मलेशिया नियर कई सारा देसन में बौद्ध मंदिर बाने जिनहन के एह देसन में खास महत्व बा।

## इहो देखल जाय
* हिंदू मंदिर
* जैन मंदिर
* पूजा के अस्थान
* *[[टेम्पल]]*


*
*
श्रेणी:धार्मिक बिल्डिंग
श्रेणी:धार्मिक अस्थान
हिंदू मंदिर

**हिंदू मंदिर** हिंदू धर्म के माने वाला लोग के पूजा-प्रार्थना के भवन होला। मुख्य रूप से भारत, नेपाल, आ दक्खिन पूरब एशिया के देसन में पुराना जमाना के हिंदू मंदिर बाने आ नया समय के हिंदू मंदिर दुनिया के कई देसन में मिले लें। इनहन के शैली के अनुसार भी बाँटल जाला: नागर, वेसर आ द्रविड़ तीन गो मंदिर शैली मानल जालीं।

## इहो देखल जाय
* बौद्ध मंदिर
* जैन मंदिर


*
श्रेणी:धार्मिक बिल्डिंग
श्रेणी:धार्मिक अस्थान
चर्च (संस्था)

**चर्च** भा **ईसाई चर्च** के अरथ, प्रोटेस्टेंट लोग के बिचार में, अइसन सगरी लोगन के समूह से होला जे इतिहास में अब तक ले ईसाई धर्म के माने वाला रहल बा। हालाँकि, ज्यादातर ईसाई लोग चर्च के मतलब ईसाई धर्म के अंदर एगो खास संस्था से लगावे ला (उदाहरण खातिर, रोमन कैथोलिक चर्च, ऑर्थोडॉक्स चर्च, असीरियाई चर्च वगैरह)।

न्यू टेस्टामेंट के ज्यादातर अंग्रेजी अनुबाद सभ में चर्च शब्द यूनानी भाषा के *इक्लेसिया* (ἐκκλησία) के अरथ में कइल जाला। इक्लेसिया के सामन्य अरथ *असेम्बली* या *लोग के समूह* होला।
नया टेस्टामेंट में शब्द ἐκκλησία कुल 114 बेर आवे ला, जद्यपि कि ई हर बेर चर्च के तकनीकी अरथ में नइखे इस्तेमाल भइल। इहाँ ई शब्द लोकल समुदाय के अरथ में भी इस्तेमाल भइल बा आ सगरी (ईसाई धर्म में) बिस्वास करे वाला लोग खातिर भी।

फ़ारसी में इक्लेसिया के सीधा भाषांतर *कलीसा* कइल जाला जबकि उर्दू-हिंदी में एकरा के गिरिजा या गिरजाघर कहल जाला।

## संदर्भ

श्रेणी:ईसाई धर्म
चर्च

चर्च के नीचे दिहल कई अरथ हो सके ला:

* चर्च (बिल्डिंग) - ईसाई धर्म के माने वाला लोग के प्रार्थना के बिल्डिंग।
* चर्च (संस्था) - ईसाई धर्म माने वाला लोग के मंडली या एगो सामाजिक संस्था।
* कैथेड्रल - बड़का चर्च या प्रमुख चर्च। बिशप के गद्दी वाला चर्च।

श्रेणी:ईसाई धर्म
कैथेड्रल

**कैथेड्रल** अइसन ईसाई चर्च होला जहाँ बिशप के गद्दी होखे। एह तरीका से ई अपने इलाका के प्रमुख चर्च होला। बिशप के सीट होखे के कारण ई इलाका के डायसिस भा कांफ्रेंस के केंद्रीय अस्थान होला।

अंग्रेजी में, नया टेस्टामेंट में आइल *बिशप* शब्द यूनानी भाषा के *एपिस्कोपोस* (ἐπίσκοπος) के अनुवाद हवे, जेकर अर्थ *ओभरसियर*, *ओभरसाइटर* भा रखवाला या देखभाल करे वाला होला। एक तरह से ई चर्च के अधिकारी होला जेकरे अंडर में आसपास के कई देहाती भा छोट चर्च सभ आवे लें। एही कारण कैथेड्रल के महत्व एगो अधिकार के अस्थान के रूप में हवे, एकर बिल्डिंग के बहुत बिसाल या बहुत साज-बाज वाला होखल जरूरी नइखे, हालाँकि ज्यादातर कैथेड्रल सभ के बिल्डिंग बहुत भव्य आर्किटेक्चर वाली होखे ले।

श्रेणी:ईसाई धर्म
चर्च (बिल्डिंग)

**चर्च** भा **गिरजाघर** ईसाई धर्म के माने वाला लोग के प्रार्थना के बिल्डिंग ह। इहाँ ईसाई लोग अपना धार्मिक अनुष्ठान खातिर एकट्ठा होला, खासतौर से प्रार्थना करे। अतवार के सामूहिक प्रार्थना खातिर या फिर केहू अकेले भी जा के प्रार्थना क सके ला।

परंपरागत रूप से चर्च के बिल्डिंग के निर्माण ईसाई क्रास के रूप में होला। मीनार स्वर्ग के ओर इशारा करे के तरीका के रूप में बनावल जाले। आधुनिक समय में चर्च के बिल्डिंग कई तरह के आर्किटेक्चर के शैली में बनल बाड़ी। कई चर्च सभ के बिल्डिंग अइसन भी बा जे पहिले चर्च खातिर ना बनल रहल बाकिर अब चर्च के रूप में इस्तेमाल हो रहल बा आ एकरे उल्टा कई गो अइसन बिल्डिंग भी बाड़ी जिनहन के चर्च खातिर बनावल गइल रहे आ अब कवनों दूसर इस्तेमाल (जइसे कि म्यूजियम खातिर) हो रहल बा।

अइसन चर्च जहाँ बिशप के सीट होखे, कैथेड्रल कहल जाला।

श्रेणी:ईसाई धर्म
श्रेणी:धार्मिक बिल्डिंग
श्रेणी:धार्मिक अस्थान
मोसुल

**मोसुल** ( - अल-मोसुल) उत्तरी ईराक में एगो प्रमुख शहर बा। दजला नदी एह शहर के दू भाग में बाँटे ले। अक्टूबर 2016 ई शहर लड़ाई के मैदान बनल बा काहें कि ई शहर जून 2914 से जुलाई 2017 ले आइएसआइएस के कब्ज़ा में रहल ह। मोसुल के लड़ाई अक्टूबर 2016 में सुरू भइल आ साल 2003 के अमेरिकी हमला के बाद से ईराक के सेना द्वारा अबतक ले के सभसे बड़ मलेटरी अभियान बा। मार्च 2017 ले पूरबी मोसुल ईराकी सेना के कब्ज़ा में रहल आ पच्छिमी मोसुल के छोटहन हिस्सा आइएस के बंधक रहल। इराक के परधानमंत्री हैदर अल-अब्बासी 9 जुलाई 2017 के मोसुल के पूरा तरीका से आजाद होखे के घोषणा के तइयारी कइलेन। अगिला दिने एकर औपचारिक घोषणा कइल गइल।

ईराक के राजधानी बग़दाद से लगभग 400 किलोमीटर उत्तर ओर, मोसुल शहर दजला (टाइग्रिस) नदी के पच्छिमी किनारा पर बसल शहर बा, पूरबी किनारा पर पुराना असीरियाई साम्राज्य के नीनवी शहर बा। बाद में आबादी आ शहर के बिस्तार के बाद अब नदी के दूनो ओर के हिस्सा एह शहर में आ गइल बाने आ नदी के बहाव के दिसा के अनुसार इहाँ के लोकल लोग बायाँ हिस्सा आ दाहिना हिस्सा के नाँव से इनहन के बोलावे ला।

## संदर्भ

श्रेणी:ईराक
श्रेणी:एशिया के शहर
सरस्वती सुपरक्लस्टर

**सरस्वती सुपरक्लस्टर** एगो बहुते बिसाल आकार के गैलेक्सी सुपरक्लस्टर बा। आकास के नक्सानवीसी करे खातिर बनावल गइल रिफरेन्स सिस्टम स्लोन सर्वे के पट्टी नं. 82 में मौजूद ई सुपरक्लस्टर मीन नक्षत्र मंडल के दिसा में पड़े ला। एकर खोज भारतीय बैज्ञानिक लोग कइल आ हिंदू देवी सरस्वती के नाँव पर एकर नामकरण कइल।

एह सुपरक्लस्टर में बहुतन गो गैलेक्सी आ गैलेक्सी क्लस्टर बाने आ इनहन से मिल के एह में गैलेक्सी सभ के देवाल नियर बनावट मौजूद बा। एह सुपरक्लस्टर के बिस्तार लगभग 6 अरब प्रकाश वर्ष (600 मिलियन प्रवर्ष या 200 मेगापारसेक) आ एह में कम से कम 43 गो बिसाल-बिसाल गैलेक्सी क्लस्टर मौजूद बाने। ई पृथिवी से 4,000 मिलियन प्रकाश वर्ष के दूरी पर स्थित बाटे।

## खोज
सरस्वती सुपरक्लस्टर के खोज पुणे शहर में मौजूद *इंटर-यूनिवर्सिटी सेंटर फॉर एस्ट्रोनामी एंड एस्ट्रोफिजिक्स* आ *इंडियन इंस्टीट्यूट ऑफ साइंस एजुकेशन एंड रिसर्च* के टीम द्वारा फरवरी 2016 खोजल गइल। एह टीम में भारतीय बैज्ञानिक सोमक रायचौधुरी भी सामिल रहलें।

## संदर्भ

श्रेणी:अंतरिक्ष बिज्ञान
श्रेणी:अंतरिक्ष
करइली

**करइली**, **करेली** भा **करेला** (*Momordica charantia*) एगो भारतीय नार-पात वाला पौधा आ फल हवे। सब्जी, कलौंजी आ अचार नियर कई चीज बना के खाइल जाला। एकर उत्पत्ती भारत में भइल बतावल जाला आ इहाँ से ई चीन आ आसपास के देसन में चहुँपल।

Bitter melon originated in India and was introduced into China in the 14th century. It is widely used in East Asian, South Asian, and Southeast Asian cuisine.

## औरु भासा सभ में नाँव
Bitter melon also has names in other languages which have entered English as loanwords. Following are a few:

## संदर्भ

श्रेणी:सब्जी के रूप में इस्तेमाल होखे वाला फल
श्रेणी:खाये जोग फल
अचार

**अचार** भा **अचाँर** खाना के एगो आइटम हवे जे खासकर भारतीय उपमहादीप (भारत, नेपाल, पाकिस्तान आ आसपास के देस सभ) में बनावल जाला। ई कई तरह के फल आ तरकारी सभ से बनावल जाला। दू गो मुख्य प्रकार होला तेलहा अँचार आ नूनहा अँचार, पहिला में फल आ सब्जी के काट के मसाला लपेट के खाए वाला तेल में सान के रखल जाला जबकि नुनहा अँचार में एकरा के ढेर दिन ले चले लायक बनावे बदे नमक के इस्तेमाल होला।

आम के अचार सभसे प्रचलित अचार हवे। एकरे अलावा कटहर, नेबू, मुरई, आदी, लहसुन, अमड़ा, करवन, वगैरह चीज के अचार बनावल जाला। खाना में ई बहुत थोड़ा सा लिहल जाला आ मुख्य भोजन के चटकार बनावे खाती खाइल जाला।

पहिले अँचार के घरेलू रूप से बनावल जाय, हालाँकि अब एकर ब्यापारिक उत्पादन बहुत बढ़ गइल बा आ बड़े-बड़े कंपनिन के फैक्टरी में एकर ब्यापक पैमाना पर उत्पादन कइल जा रहल बा।

## समान

अँचार के मुख्य सामग्री कवनो फल भा सब्जी होला। आमतौर पर अइसन फल या सब्जी बीछल जाला जे सवाद में खटास वाला होखे, जवना से कि अँचार चटकार बने। दक्खिन-एशिया में जवना चीज सभ के अचार बनावल जाला ओह में आम आ नेबू प्रमुख बाने। एकरे अलावा गोभी, कटहर, गाजर, मुरई, टमाटर, पियाज, लहसुन, अदरक, कोंहड़ा, भसींड़ (कमल के सोरि), हरियर भा लाल मरिचा, करवन, अँवरा, अमड़ा वगैरह के अचार बनावल जाला। उत्तर भारत में पाकड़ के ठूँसा (नई पतई के कोंपल) के भी अँचार बने ला आ दक्खिन भारत में नारियल बंस के पौधा सभ के नया पतई के करिला नियर रूप से भी।

दुसरा प्रमुख सामग्री हवे ढेर दिन ले चलावे आ सरे से बचाव खातिर इस्तेमाल होखे वाला घोल। बहुत सारा अचार खाली नून डार के बनावल जालें आ नमकीन पानी में अँचार के टुकड़ा ढेर दिन ले सुरक्षित रहे ला। अइसन अचार के नुनहा अचार कहल जाला। दुसरे किसिम के अचार, खाए वाला तेल में बने लें। उत्तर भारत में सरसों के तेल सभसे ढेर इस्तमाल होला। कुछ जगह सरसों के तेल कि जगह पीसल सरसों के प्रयोग भी होला, खासतौर से आंध्र परदेस में। कबो-कबो मामूली मात्रा में सिरका भी डालल जाला।

तीसरा चीज हवे मसाला। सरसों आ अमचूर (आम के सुखावल आ पीसल खटाई) एकर मुख्य अंग होला। बाकी मसाला इलाका के अनुसार बिबिधता लिहले कई चीज के हो सके ला।

घरेलू रूप से बनावल जाए वाला अचार के मसाला में सान के घाम देखा के सिझावल जाला। एह में दू से चार हप्ता के समय लागे ला आ एही कारण अचार अइसन मौसम में डारल जाला जब खूब घाम होखे आ वातावरण में नमी कम होखे।

श्रेणी:भारतीय अचार
श्रेणी:खाना
श्रेणी:भारतीय खाना
पथरिया

**पथरिया** भारतीय राज्य मध्य प्रदेश के दमोह जिला में एगो नगर पंचायत बा।

श्रेणी:मध्य प्रदेश के शहर आ कस्बा
एयर चाइना

***एयर चाइना लिमिटेड***, पीपुल्स रिपब्लिक ऑफ चाइना क ध्वजवाहक और एकर कईगो प्रमुख एयरलाइंस में से एगो ह, जेकर मुख्यालय बीजिंग में शुनाय जिला ह। एयर चाइना क उड़ान संचालन केंद्र बीजिंग कैपिटल इंटरनेशनल एयरपोर्ट पर आइल बा। सन 2015 में, इ एयरलाइन 90 मिलियन घरेलू और अंतरराष्ट्रीय यात्रिन के 80%  के औसत लोड फैक्टर के साथ गंतव्य प पहुँचवलस।

## इतिहास

एयर चाइना क स्थापना और संचालन क शुरुआत 1 जुलाई 1988 के 1987 में चीनी सरकार की एगो फैसला की परिणामस्वरूप भइल रहे जवने की अनुसार चीन क नागरिक विमानन प्रशासन (सीएएसी) की सब ऑपरेटिंग डिवीजन क निम्नलिखित छौगो अलग-अलग एयरलाइंस में विभाजन करा गइल रहे: एयर चाइना, चाइना ईस्टर्न, चाइना साउथर्न, चाइना नॉर्थन, चाइना साउथ वेस्ट, और चाइना नॉर्थवेस्ट। एयर चाइना के इंटरकॉन्टिनेंटल फ्लाइट्स क मुख्य जिम्मेदारी दिहल गइल और सीएएसी क लंबी दूरी वाला विमान (बोइंग 747 एस, 767 एस और 707 एस) और दूर क मार्गन के अधिग्रहित क लिहलस।

जनवरी 2001 में, पूर्व सीएएसी क दसगो एयरलाइंस विलय योजना खातिर सहमत भईन स, जेकरी अनुसार एयर चाइना के चीन साउथवेस्ट एयरलाइंस क अधिग्रहण करे के रहे। अधिग्रहण से पहिले, एयर चाइना देश क चौथा सबसे बड़ा घरेलू एयरलाइन रहे और ए विलय से 118 विमानन क एगो बेड़ा की साथ 56 अरब युआन (USD $ 8.63 बिलियन) क संपत्ति क एगो समूह बनल। अक्टूबर 2002 में, एयर चाइना चीन की राष्ट्रीय विमानन होल्डिंग और चीन साउथवेस्ट एयरलाइंस की साथ समेकित हो गइल।

15 दिसंबर 2004 के, एयर चाइना के हांगकांग और लंदन स्टॉक एक्सचेंज प सफलतापूर्वक सूचीबद्ध कईल गइल। 2006 में, एयर चाइना स्टार अलायंस में शामिल होखे खातिर एगो समझौता प हस्ताक्षर कईलस और इ 12 दिसंबर, 2007 के शंघाई एयरलाइंस की साथ गठबंधन क सदस्य बन गइल।

जुलाई 2009 में, एयर चाइना अपनी परेशानी से घिरल सहायक एयर मकाऊ से 19.3 मिलियन अंश क अधिग्रहण कईलस, जेसे ए कैरियर में एकर हिस्सेदारी 51% से बढ़कर 80.9% हो गइल। एक महीना बाद, एयर चाइना हांगकांग में आपन उपस्थिति क विस्तार कइले की इरादा से, कैथै प्रशांत में आपन हिस्सेदारी 17.5% से बढ़ाकर 30% तक करे खातिर 6.3 अरब डॉलर (यूएस $ 813 मिलियन) खर्च कईलस।

अप्रैल 2010 में, एयर चाइना शेन्ज़ेन एयरलाइंस में शेयरहोल्डिंग क वृद्धि पूरा कके शेन्ज़ेन एयरलाइंस क कंट्रोलिंग शेयरधारक बन गइल और एकरी चलते एयर चाइना बीजिंग, चेंगदू, और शंघाई में आपन स्थिति मजबूत कईलस और आपन घरेलू नेटवर्क में और संतुलन हासिल कईलस।

2 दिसंबर 2010 के, एयर चाइना स्पेन क सर्वोच्च पर्यटन उद्योग पुरस्कार प्राप्त कईलस, और इ पुरस्कार प्राप्त करे वाला एयर चाइना पहिला विदेशी एयरलाइन बनल, आमतौर प इ पुरस्कार खाली एइसन संगठन और व्यक्ति लोगन के दिहल जा जवन की स्पेनिश पर्यटन उद्योग में कौनों तरह क योगदान दें स।

23 दिसंबर 2010 के, एयर चाइना ओ संयुक्त टिकटन क पेशकश करे वाली पहिला चीनी एयरलाइन बन गइल, जेमें पास की शहरन में घरेलू उड़ान और शटल बस सेवा शामिल रहे।

एयर चाइना 15 नवंबर, 2011 के अपनी विमानन में वाई-फाई इंटरनेट सेवा दिहल शुरू क दिहलस, जेसे इ ए तरह क सेवा क पेशकश करे वाली पहिला चीनी वाहक बन गइल।

## इहो देखल जाय
* एयर इंडिया

## संदर्भ

श्रेणी:हवाई जहाज सेवा
थोर: राग्नारोक

***थोर: राग्नारोक*** (*Thor: Ragnarok*) एगो अमेरिकी फिलिम बा। ई मार्वल कॉमिक्स के सुपरहीरो थोर पर आधारित बा आ वाल्ट डिज्नी द्वारा एकर बितरण कइल गइल। फिलिम के डाइरेक्टर ताईका वाईतीती बाने आ इ फिलिम 3 नवंबर 2017 में रिलीज भइल।

श्रेणी:अमेरिकी फिलिम
श्रेणी:अंग्रेजी-भाषा के फिलिम
श्रेणी:2017 के फिलिम
मणिकर्णिका: दि क्वीन ऑफ झाँसी

**मणिकर्णिका: दि क्वीन ऑफ झाँसी** एगो आगे आवे वाली हिंदी फिलिम बा। ई झाँसी के रानी लक्ष्मीबाई के जिनगी पर आधारित फिलिम बा आ मुख्य भूमिका में कंगना राणावत बाड़ी।

श्रेणी:2018 के फिलिम
श्रेणी:हिंदी-भाषा के फिलिम
साधारण साल

**साधारण साल**, **आम बरिस** भा **आम साल** (*Common year*, *कॉमन इयर*) अइसन साल होला जेह में कवनो किसिम के अधिका दिन भा महीना ना जोड़ल गइल होखे। एकरे बिपरीत ग्रेगोरियन कैलेंडर के साल में हर चउथा साल फरवरी में एगो दिन अधिका जोड़ल जाला आ अइसन साल के अधिबरस भा *लीप इयर* कहल जाला। हिंदू कैलेंडर में भी, जे चंद्रमा के गति पर आधारित होला, हर तीसर साल एगो अधिका महीना जोड़ल जाला जेकरा के मलमास कहल जाला।

श्रेणी:साल
श्रेणी:समय